Мазната и акнеична кожа е изключително разпространена и все по-голям брой хора страдат от нея. Добрата новина е, че съвсем лесно бихте могли да се погрижите за изчистването и матирането на лицето си. Важно е да знаем защо една кожа е мазна – причината за това би могла да се крие в понижената хидратация. Произвеждайки прекомерни количества себум, е възможно кожата ви да се опита да компенсира липсата на достатъчно влага. Затова почиствайте ежедневно, ексфолирайте ежеседмично и използвайте хидратиращи продукти, съдържащи хиалуронова киселина например за оптимални резултати.